stanford-oval/wikipedia huggingface dataset:
อายูมิ ฮามาซากิ
แหล่งข้อมูลอื่น

เว็บไซต์อย่างเป็นทางการของอายูมิ ฮามาซากิ เก็บถาวร 2007-02-16 ที่ เวย์แบ็กแมชชีน
ประวัติของอายูมิ ฮามาซากิ
เว็บไซต์อย่างเป็นทางการของอายูมิ ฮามาซากิในประเทศไทย
ยูทูปแชนแนลของอายูมิ ฮามาซากิ
ทวิตเตอร์ของอายูมิ ฮามาซากิ
เฟซบุ๊คแฟนเพจของอายูมิ ฮะมะซากิ
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด 
ซิงเกิล "มิรเรอร์เคิลเวิลด์"
จัมปา

จัมปา
จัมปา (ทิเบต: རྩམ་པ་, ไวลี: rtsam pa, พินอินทิเบต: zamba) หรือ จานปา (จีน: 糌粑; พินอิน: zānbā) เป็นอาหารที่เป็นเอกลักษณ์ของทิเบต โดยเฉพาะในทิเบตกลาง ทำจากแป้งคั่ว โดยมากเป็นข้าวบาร์เลย์ และบางครั้งเป็นข้าวสาลี หรือข้าว มักจะผสมกับชาเนยแบบทิเบตที่มีรสเค็ม
ความสำคัญทางวัฒนธรรม

จัมปานอกจากจะเป็นอาหารท้องถิ่นของทิเบตแล้ว ยังมีบทบาทในทางวัฒนธรรม มีประเพณีการขว้างปาจัมปาในพิธีกรรมศาสนาพุทธหลายพิธี เชื่อกันว่า การโยนจัมปาเป็นพิธีกรรมที่มาจากศาสนาดั้งเดิมก่อนจะนำมาปรับให้เข้ากับพุทธศาสนาโดยถือเป็น "เครื่องหมายแห่งความสุขและการเฉลิมฉลอง" ใช้ในโอกาสฉลองเช่นการแต่งงานและวันเกิด  ทุกวันนี้ยังใช้ในการเฉลิมฉลองปีใหม่ซึ่งจะมีการสวดมนต์พร้อมด้วยข้อแสดงความปรารถนาที่ โชคดีในปีที่กำลังจะมาถึง การโยนจัมปายังเกิดขึ้นในงานศพชาวพุทธส่วนใหญ่เพื่อจุดมุ่งหมายที่จะปล่อยจิตวิญญาณของผู้เสียชีวิต
แหล่งข้อมูลอื่น

Tsampa section at tsampa.org (อังกฤษ)
Throwing tsampa in the airเก็บถาวร 2012-10-19 ที่ เวย์แบ็กแมชชีน (อังกฤษ)
Nutritive value of barley เก็บถาวร 2014-07-13 ที่ เวย์แบ็กแมชชีน
Chronique culinaire indo-népalaise (ฝรั่งเศส)
Sonam’s Tsampa (เยอรมัน)
กลองทัด

กลองทัด (ซ้าย) และ ตะโพน (ขวา) บนแสตมป์ชุด เครื่องดนตรีไทย ในปี พ.ศ. 2525
กลองทัด เป็นกลองสองหน้าขนาดใหญ่ ขึ้นหน้าทั้งสองข้างด้วยหนังวัวหรือหนังควาย ตรึงด้วยหมุด หุ่นกลองทำจากไม้เนื้อแข็ง กลึงคว้านข้างในจนเป็นโพรง ป่องตรงกลางนิดหน่อย หมุดที่ตรึงหนังเรียกว่า แส้ ทำด้วยไม้หรืองาหรือกระดูกสัตว์ ตรงกลางหุ่นกลองมีห่วงสำหรับแขวน เรียกว่า หูกระวิน หรือ หูระวิง
กลองทัดมีขนาดหน้ากว้างเท่ากันทั้งสองข้าง วัดเส้นผ่าศูนย์กลางได้ประมาณ 46 ซม. ตัวกลองยาวประมาณ 41 ซม. กลองทัดมี 2 ลูก ลูกที่มีเสียงสูง ดัง ตุม เรียกว่า ตัวผู้ และ ลูกที่มีเสียงต่ำตีดัง ต้อม เรียกว่า ตัวเมีย ใช้ไม้ตี 1 คู่ มีขนาดยาวประมาณ 54 ซม.
กลองทัดใช้บรรเลงในวงปี่พาทย์ โดยเล่นคู่กับตะโพน
อีวาน บอสโกวิช

| ข้อมูลส่วนตัว |
| --- | --- | --- | --- |
ชื่อเต็ม:  อีวาน บอสโกวิช
วันเกิด:   (1982-01-01) 1 มกราคม ค.ศ. 1982 (42 ปี)
สถานที่เกิด:  นิกชิช มอนเตเนโกร
ส่วนสูง:  1.90 m (6 ft 3 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1999-2004 |  ซุตเจสคา นิกชิช |  78 |  (20) |
| 2004 |  บูดูซนอส์ต ปอดโกริซา |  10 |  (3) |
| 2005 |  เอสซีโค แอนเจอร์ส |  4 |  (1) |
| 2006 |  บูดูซนอส์ต ปอดโกริซา |  18 |  (5) |
| 2006-2007 |  โวจวูไดนา |  10 |  (1) |
| 2007-2008 |  บอแรก คาคาก |  16 |  (1) |
| 2008-2010 |  โอเอฟเค กาบรัลจ์ |  61 |  (39) |
| 2011-2012 |  นาซาฟ คาร์ชี |  51 |  (20) |
| 2013-2014 |  ชลบุรี เอฟซี |  3 |  (2) |
| 2014-2016 |  นครราชสีมา มาสด้า เอฟซี |   |   |
| 2015 |  → BEC Tero Sasana (loan) |   |   |
| 2016 |  Sisaket |   |   |
| 2016 |  Krabi |   |   |
| 2017 |  Sutjeska |   |   |
| 2017 |  Rayong |   |   |
| 2018 |  Huai Thalaeng United |   |   |
ทีมชาติ
|  |  ยูโกสโลวาเกีย U21 |   |   |
จัดการทีม
2018:  Huai Thalaeng United (coach-player)
2019:  Lampang (assistant coach)
2020–2022:  Bunyodkor (head coach U19)
2022:  Bunyodkor (head coach U21)
2022–2023:  Bunyodkor
2023–:  ซอกเดียนา จีซแซก
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อีวาน บอสโกวิช (Cyrillic: Иван Бошковић, เกิดเมื่อวันที่ 1 มกราคม ค.ศ. 1982, ในเมือง นิกชิช) เป็นนักฟุตบอลมืออาชีพชาว มอนเตเนโกร ในตำแหน่ง กองหน้า
แหล่งข้อมูลอื่น

Profile at Transfermarkt.
Profile and stats until 2003 at Dekisa.Tripod.
มาร์ก วิลเลียมส์

สำหรับนักแสดง ดูที่ มาร์ก วิลเลียมส์ (นักแสดง)
| --- | --- |

เกิด:  (1975-03-21) 21 มีนาคม ค.ศ. 1975 (49 ปี) โคม, เอบบิวเวล
สัญชาติ:  เวลส์
ฉายา: Welsh Potting Machine Sprog The Welsh Wonder
ปีที่เริ่มเล่นอาชีพ: 1992–
อันดับสูงสุด: 1
เบรกสูงสุด: 147 (3 ครั้ง)
จำนวนเซนจูรีเบรก: 658
รายการแข่งขันที่ชนะ
รายการสะสมคะแนนที่ชนะ: 26
รายการสะสมคะแนนย่อยที่ชนะ: 3
รายการไม่สะสมคะแนนที่ชนะ: 6
เวิลด์แชมเปียน: 2000, 2003,2018
มาร์ก เจมส์ วิลเลียมส์ (อังกฤษ: Mark James Williams, MBE) เกิดเมื่อวันที่ 21 มีนาคม ค.ศ. 1975 ในโคม เอบบิวเวล เป็นนักสนุกเกอร์อาชีพชาวเวลส์ เคยได้แชมป์เวิลด์แชมเปียนชิปถึงสามครั้งในปี 2000,  2003 และ 2018 เขายังได้รับฉายา เดอะเวลส์พอตติงแมชชีน (The Welsh Potting Machine) และ ยังเคยติดอันดับ 1 ในการจัดอันดับนักสนุกเกอร์ในอาชีพของเขา
พ.ศ. 2572

| --- | --- |
ศตวรรษ::  20  21  22
ปี::  2569  2570  2571  2572  2573  2574  2575
| --- | --- |
ปฏิทินสุริยคติไทย: 2572
ปฏิทินกริกอเรียน: 2029 MMXXIX
Ab urbe condita: 2782
ปฏิทินอาร์มีเนีย: 1478 ԹՎ ՌՆՀԸ
ปฏิทินอัสซีเรีย: 6779
ปฏิทินบาไฮ: 185–186
ปฏิทินเบงกอล: 1436
ปฏิทินเบอร์เบอร์: 2979
ปีในรัชกาลอังกฤษ: N/A
พุทธศักราช: 2573
ปฏิทินพม่า: 1391
ปฏิทินไบแซนไทน์: 7537–7538
ปฏิทินจีน: 戊申年 (วอกธาตุดิน) 4725 หรือ 4665     — ถึง — 己酉年 (ระกาธาตุดิน) 4726 หรือ 4666
ปฏิทินคอปติก: 1745–1746
ปฏิทินดิสคอร์เดีย: 3195
ปฏิทินเอธิโอเปีย: 2021–2022
ปฏิทินฮีบรู: 5789–5790
ปฏิทินฮินดู: 
 - วิกรมสมวัต: 2085–2086
 - ศกสมวัต: 1951–1952
 - กลียุค: 5130–5131
ปฏิทินโฮโลซีน: 12029
ปฏิทินอิกโบ: 1029–1030
ปฏิทินอิหร่าน: 1407–1408
ปฏิทินอิสลาม: 1450–1451
ปฏิทินญี่ปุ่น: ศักราชเรวะ 11 (令和１１年)
ปฏิทินจูเช: 118
ปฏิทินจูเลียน: กริกอเรียนลบ 13 วัน
ปฏิทินเกาหลี: 4362
ปฏิทินหมินกั๋ว: ROC 118 民國118年
เวลายูนิกซ์: 1861920000–1893455999
กล่องนี้:  ดู คุย แก้
พุทธศักราช 2572 ตรงกับปีคริสต์ศักราช 2029 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น
ปีระกา เอกศก จุลศักราช 1391 (วันที่ 16 เมษายน เป็นวันเถลิงศก)
เหตุการณ์

13 เมษายน - ดาวเคราะห์น้อย 99942 อโพฟิส (ก่อนหน้านี้รู้จักกันดีโดยชั่วคราวในชื่อ 2004 MN4) จะโคจรเฉียดโลกที่ระยะห่าง 30,000 กิโลเมตร (18,600 ไมล์) ของโลกซึ่งอโพฟิสโคจรใกล้โลกมากจนมีความสว่างปรากฏอยู่ที่ 3 แมกนิจูดซึ่งสว่างพอที่จะเห็นบนโลกได้
24 กุมภาพันธ์ - จินตหรา พูนลาภ ได้รับการยกย่องเชิดชูเกียรติให้เป็นศิลปินแห่งชาติ สาขาศิลปะการแสดง (ดนตรีไทยลูกทุ่ง หมอลำ - ขับร้อง) คนแรก
บันเทิงคดีที่อ้างอิงถึงปีนี้

ภาพยนตร์ The Terminator (1984) และ Terminator 2: Judgment Day (1991) หุ่นยนต์ถูกส่งมาจากอนาคตในปี ค.ศ. 2029 มายังโลกปัจจุบัน
อายิโนะโมะโต๊ะ

| --- | --- |

ISIN: JP3119600009 
อุตสาหกรรม: อาหาร ยา 
ก่อตั้ง:  (1917-06-17) 17 มิถุนายน ค.ศ. 1917 (107 ปี)
ผู้ก่อตั้ง: Kikunae Ikeda 
สำนักงานใหญ่:  โตเกียว ประเทศญี่ปุ่น
ผลิตภัณฑ์: ผงชูรส, สารให้ความหวาน, แอสปาร์แตม, กรดอะมิโน, ยารักษาโรค
พนักงาน: 33,461 คน (31 มีนาคม 2021)
เว็บไซต์: อะยิโนะโมะโต๊ะ
สำนักงานใหญ่ บริษัท อาจิโนะโมะโตะ จำกัด, เมืองโตเกียว ประเทศญี่ปุ่น
บริษัทอาจิโนโมโตะ จำกัด (อังกฤษ: Ajinomoto Co., Inc. ญี่ปุ่น: 味の素株式会社; โรมาจิ: Ajinomoto Kabushiki-gaisha) (TYO: 2802) หรือจดทะเบียนในประเทศไทยว่า อายิโนะโมะโต๊ะ เป็นบริษัทสัญชาติญี่ปุ่น ผลิตสินค้าประเภทผงชูรส, น้ำมัน (อาหาร), สารให้ความหวาน, กรดอะมิโนและยารักษาโรค อีกทั้งยังเป็นผู้ผลิตแอสปาร์แตมรายใหญ่ที่สุดของโลก ครองสัดส่วนการตลาด 40 เปอร์เซ็นต์
คำว่า "อาจิโนโมโตะ" (味の素) เป็นคำภาษาญี่ปุ่น แปลเป็นภาษาไทยได้ว่า "แก่นแท้ของรสชาติ" ซึ่งบริษัทได้ใช้เป็นเครื่องหมายการค้าของผลิตภัณฑ์ผงชูรส บริษัทมีสำนักงานใหญ่อยู่ในเขตชูโอ โตเกียว ประเทศญี่ปุ่น มีเครือข่ายสาขาอีกกว่า 100 ประเทศ รวมทั้งในประเทศไทย
อายิโนะโมะโต๊ะในประเทศไทย

สาขาแรกในประเทศไทย ก่อตั้งขึ้นเมื่อปี พ.ศ. 2503 โดยมีชื่อว่า บริษัทอายิโนะโมะโต๊ะ (ประเทศไทย) จำกัด ในขณะนั้นตั้งสำนักงานอยู่บริเวณถนนราชวงศ์ กรุงเทพมหานคร และตั้งโรงงานบริเวณอำเภอพระประแดง จังหวัดสมุทรปราการ
ต่อมาในปี พ.ศ. 2512 ย้ายสำนักงานมาตั้งที่บริเวณสวนมะลิ ซึ่งต่อในปี พ.ศ. 2523 ได้ย้ายสำนักงานจากบริเวณสวนมะลิ มาในตำแหน่งปัจจุบัน ณ บริเวณ ถนนศรีอยุธยา
แหล่งข้อมูลอื่น

เว็บไซต์ทางการ
เว็บไซต์ทางการสาขาประเทศไทย
กล้องปริทรรศน์

ภาพแสดงการทำงานของกล้องปริทรรศน์ โดยด้านซ้ายเป็นกล้องที่ทำจากกระจกเงา ด้านขวาเป็นกล้องที่ทำจากปริซึม

a กระจกเงา

b ปริซึม

c ตาของผู้สังเกต
กล้องปริทรรศน์, กล้องตาเรือ หรือ กล้องดูแห่ (อังกฤษ: periscope) คือกล้องรูปร่างแท่งสี่เหลี่ยมหรือทรงกระบอก ด้านในประกอบด้วยกระจกเงาสองแผ่นติดอยู่ที่ปลายแต่ละด้านของกล้อง โดยให้ด้านเงาเอียงขนานเข้าหากัน ทำมุม 45 องศากับลำกล้อง และปลายกล้องสองด้านจะเจาะรูด้านข้างให้แสงส่องถึงด้านเงาของกระจก โดยให้ช่องที่ปลายด้านหนึ่งเป็นช่องแสงเข้า ช่องที่ปลายอีกด้านหนึ่งเป็นช่องสำหรับมอง
คำว่า "ปริทรรศน์" (ปะ-ริ-ทัด) มาจากคำภาษาสันสกฤต ว่า ปริ กับ ทรฺศน แปลว่า การสำรวจ หรือ การดูไปรอบ ๆ
เมื่อนำไปใช้ แสงจากวัตถุจะเข้าทางช่องแสงเข้า สะท้อนกระจกบานแรกลงมาตามลำกล้อง และสะท้อนกระจกบานที่สอง เข้าสู่ตาของผู้สังเกต ทำให้ผู้สังเกตสามารถเห็นวัตถุที่อยู่สูงกว่าระดับสายตา หรือถูกสิ่งกีดขวางบังอยู่เช่นกำแพงหรือฝูงชนได้
แสนสิริ

| --- | --- |
โลโก้แสนสิริในปัจจุบัน
ประเภท: พัฒนาอสังหาริมทรัพย์
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชน SET:SIRI 
ก่อตั้ง: 28 กันยายน พ.ศ. 2527 (40 ปี)
ผู้ก่อตั้ง: เศรษฐา ทวีสิน อภิชาติ จูตระกูล วันจักร์ บุรณศิริ
สำนักงานใหญ่: สิริ แคมปัส 59 ซอยริมคลองพระโขนง แขวงพระโขนงเหนือ เขตวัฒนา กรุงเทพมหานคร
บุคลากรหลัก: อภิชาติ จูตระกูล (ประธานกรรมการ) อุทัย อุทัยแสงสุข (กรรมการผู้จัดการใหญ่)
ผลิตภัณฑ์: บ้านเดี่ยว บ้านแฝด ทาวน์โฮม คอนโดมิเนียม โรงแรม
รายได้: 34,973.59 ล้านบาท (2565)
สินทรัพย์: 127,451.47 ล้านบาท (2565)
บริษัทในเครือ: พลัส พร็อพเพอร์ตี้
เว็บไซต์: https://www.sansiri.com
บริษัท แสนสิริ จำกัด (มหาชน) (อังกฤษ: Sansiri Public Company Limited ชื่อย่อ: Sansiri PLC) (ชื่อย่อหลักทรัพย์ ในตลาดหลักทรัพย์แห่งประเทศไทย: SIRI) กลุ่มบริษัทแสนสิริมีการประกอบธุรกิจพัฒนาอสังหาริมทรัพย์ โดยโครงสร้างรายได้ส่วนใหญ่ของบริษัทจะมากการพัฒนาอสังหาริมทรัพย์เพื่อการขาย อาทิเช่น โครงการบ้านเดี่ยว ทาวน์เฮาส์ และคอนโดมิเนียม
ประวัติ

เริ่มก่อตั้งขื้นในวันที่ 28 กันยายน พ.ศ. 2527 ประกอบธุรกิจหลักประเภทพัฒนาอสังหาริมทรัพย์ ในนามบริษัท แสนสำราญโฮลดิ้ง จำกัด เกิดจากการรวมตัวของกลุ่ม จูตระกูลและบริษัท สิริภิญโญในเครือตระกูลล่ำซำ โดยมีเศรษฐา ทวีสิน, อภิชาติ จูตระกูล และวันจักร์ บุรณศิริ เป็นผู้ก่อตั้ง ในช่วงแรกบริษัททำหน้าที่ดูแลทรัพย์สินของตระกูลต่อมาบริษัทเล็งเห็นถึงความสำคัญด้านอสังหาริมทรัพย์ โดยเริ่มโครงการแรกเมื่อปี 2531 "บ้านไข่มุก" ที่  หัวหิน  จากนั้นในวันที่ 21 ธันวาคม พ.ศ. 2537 ได้โอนกรรมสิทธิ์การเช่าอาคารสำนักงานสิริภิญโญให้แก่บริษัทแสนสำราญในราคา 556 ล้านบาท พร้อมเพิ่มทุนการจดทะเบียนจาก 60 ล้าน บาท เป็น 120 ล้านบาท  และได้เปลี่ยนชื่อบริษัทเป็น บริษัท แสนสิริ จำกัด พร้อมกับเปิดตัวโครงการ “ปิยะสาธร” , “พฤกษาสิริ 1” , “พฤษภาสิริ 2” “แสนสราญ 2” ตามลำดับ โดยได้จดทะเบียนแปรสภาพเป็นบริษัทมหาชนจำกัดเมื่อวันที่ 22 พฤศจิกายน พ.ศ. 2538 และนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่วันที่ 19 กรกฎาคม พ.ศ. 2539
โดยที่บริษัท แสนสิริ จำกัด (มหาชน) เริ่มก่อตั้งเมื่อ 28 กันยายน พ.ศ. 2527 โดยกลุ่มจูตระกูล แรกเริ่มใช้ชื่อว่า บริษัทแสนสำราญ โฮลดิ้ง จำกัด ทุนจดทะเบียน 1 ล้านบาท แสนสำราญ เปิดโครงการแรกคือ "บ้านไข่มุก" ที่หัวหินในปี 2531 และในปี 2536 เปิดโครงการ "บ้านแสนสิริ" ในซอยมหาดเล็กหลวง 2 ถนนราชดำริ เงินลงทุน 615 ล้านบาท และในปี 2537 กลุ่มล่ำซำเข้ามาถือหุ้นจำนวนร้อยละ 50 %    และเปลี่ยนชื่อบริษัทเป็น บริษัทแสนสิริจำกัด ในปี 2538 บริษัทแปรสภาพเป็นมหาชน โดยประกอบธุรกิจหลักประเภทพัฒนาอสังหาริมทรัพย์ และนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่วันที่ 19 กรกฎาคม พ.ศ. 2539 โดยในระยะแรกของการดำเนินธุรกิจ บริษัทมุ่งเน้นด้านการพัฒนาโครงการอาคารชุดใจกลางเมืองเพื่อขาย หรือให้เช่า และอาคารสำนักงานให้เช่า  ในช่วงเหตุการณ์ วิกฤตการณ์การเงินในเอเชีย พ.ศ. 2540  บริษัทใช้กลยุทธ์ตัดราคา 50-60% หลังเหตุการณ์คลี่คลายลง แสนสิริหันมาลงทุนที่ดินแนวราบ อาทิ บ้านจัดสรร แทนอาคารสูงใจกลางเมือง และเปิดตัวโครงการบ้านเดี่ยวแห่งแรก ในปี 2544 นาราสิริ วัชรพล  ต่อมาในปี พ.ศ. 2541 บริษัทได้ขยายการประกอบธุรกิจไปยังด้านงานบริหารอาคาร นิติบุคคลอาคารชุด บริหารทรัพย์สินและการขาย โดยจัดตั้งบริษัทย่อยเพื่อดำเนินธุรกิจดังกล่าว ภายใต้ชื่อ บริษัท พลัส พร็อพเพอร์ตี้ พาร์ทเนอร์ (ซึ่งปัจจุบันได้บริหารงานโครงการต่าง ๆ การซื้อ ขาย เช่า อสังหาริมทรัพย์และคอนโด ต่างๆ ให้กับบริษัททุกโครงการ) อันส่งผลให้การดำเนินธุรกิจของบริษัทครอบคลุมครบวงจรมากยิ่งขึ้น และส่วนหนึ่งยังเป็นการสร้างมูลค่าเพิ่มอันเป็นการส่งเสริมโครงการที่อยู่ในการพัฒนาของบริษัทด้วย และในปี พ.ศ. 2542 - 2543 บริษัทได้ขยายขอบเขตการประกอบธุรกิจครั้งสำคัญจากเดิมที่เป็นการพัฒนาอาคารสูงในเขตใจกลางเมืองไปสู่การพัฒนาที่ดินแนวราบ อันได้แก่ โครงการบ้านจัดสรรในปี พ.ศ. 2545 ต่อเนื่องปี พ.ศ. 2546 บริษัทได้ลงทุนเพิ่มขึ้นอีกในธุรกิจโรงแรม อพาร์ตเมนต์ และอาคารพาณิชย์ให้เช่า ซึ่งตั้งอยู่บริเวณใจกลางย่านธุรกิจและในทำเลท่องเที่ยวที่สำคัญ โดยเป็นการลงทุนโดยตรงและในรูปของการเข้าถือหุ้นและ ร่วมทุนกับพันธมิตรทางธุรกิจ
การประกอบธุรกิจ

กลุ่มบริษัทแสนสิริมีการประกอบธุรกิจหลักแบ่งออกเป็น 3 กลุ่ม อันได้แก่
ธุรกิจพัฒนาอสังหาริมทรัพย์ : ประกอบด้วย ธุรกิจพัฒนาโครงการอสังหาริมทรัพย์เพื่อขายหลากหลายรูปแบบผลิตภัณฑ์ทั้งบ้านเดี่ยว บ้านแฝด ทาวน์เฮาส์ โฮมออฟฟิศ และคอนโดมิเนียม และ ธุรกิจพัฒนาโครงการอสังหาริมทรัพย์เพื่อเช่า โดยมีธุรกิจคอมมูนิตี้ รีเทล ภายใต้ชื่อ “ฮาบิโตะ มอลล์” ซึ่งเป็นการเปิดให้ร้านค้าและร้านอาหารเช่าพื้นที่
ธุรกิจบริการอสังหาริมทรัพย์ : ดำเนินธุรกิจด้านการให้บริการเกี่ยวกับอสังหาริมทรัพย์อย่างครบวงจร ได้แก่ ธุรกิจบริการด้านการบริหารและจัดการด้านอสังหาริมทรัพย์ที่ครอบคลุมบริการตัวแทนซื้อ-ขายอสังหาริมทรัพย์ (Brokerage Service) การบริหารด้านการขายโครงการ (Sales Management) บริการให้คำปรึกษาด้านการพัฒนาอสังหาริมทรัพย์ (Property Development Consultancy) และการบริหารและจัดการโครงการอสังหาริมทรัพย์ (Property Management), ธุรกิจบริการตรวจสอบอาคาร (Building Inspection), ธุรกิจโรงแรม เพื่อสร้างรายได้อย่างต่อเนื่อง
กลุ่มธุรกิจการลงทุน : ปัจจุบันมีการจัดตั้งบริษัทในเครือเพื่อดำเนินแผนการลงทุนในธุรกิจที่เกี่ยวข้อง ทั้งในประเทศและต่างประเทศ รวมถึงลงทุนในบริษัทร่วมในธุรกิจด้านพลังงานสะอาด
ผู้ถือหุ้นรายใหญ่

ข้อมูล ณ วันที่ 29 สิงหาคม 2566
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้น | สัดส่วนการถือหุ้น ร้อยละของทุนชำระแล้ว* |
| 1 | บริษัท ไทยเอ็นวีดีอาร์ จำกัด | 1,716,981,883 | 10.43 |
| 2 | UBS AG SINGAPORE BRANCH | 1,498,394,480 | 9.10 |
| 3 | บริษัท วิริยะประกันภัย จำกัด (มหาชน) | 1,193,267,873 | 7.25 |
| 4 | น.ส. ชนัญดา ทวีสิน | 773,002,734 | 4.82 |
| 5 | นาย วันจักร์ บุรณศิริ | 615,469,201 | 3.74 |
| 6 | SOUTH EAST ASIA UK (TYPE C) NOMINEES LIMITED | 543,427,672 | 3.30 |
| 7 | STATE STREET EUROPE LIMITED | 386,466,212 | 2.35 |
| 8 | นาย พิพัฒน์ เตียธวัฒน์ | 350,000,000 | 2.13 |
| 9 | นาย อภิชาติ จูตระกูล | 321,900,000 | 1.96 |
| 10 | RAFFLES NOMINEES (PTE) LIMITED | 250,000,000 | 1.52 |
|  | - | 7,648,910,055 | 47.00 |
รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจผู้พัฒนาอสังหาริมทรัพย์สำหรับที่อยู่อาศัย | ชนะ |
| 2563 | Marketeer No.1 Brand Thailand ปี 2019-2020 | แบรนด์ที่ได้รับความนิยมสูงสุดในหมวดธุรกิจอสังหาริมทรัพย์ประเภทคอนโดมิเนียม | ชนะ |
โครงการที่อยู่อาศัย

บริษัทแสนสิริได้พัฒนาโครงการที่อยู่อาศัย ซึ่งประกอบด้วย บ้านเดี่ยว บ้านแฝด ทาวน์โฮม คอนโดมิเนียม มาแล้วถึง 38 ปีตั้งแต่เริ่มก่อตั้ง โดยโครงการแรกคือ บ้านไข่มุก หัวหิน จ.ประจวบคีรีขันธ์ และต่อมาได้พัฒนาโครงการอสังหาริมทรัพย์ภายใต้แบรนด์ดังนี้
•บ้านเดี่ยว บ้านแฝด ภายใต้ชื่อแบรนด์ บ้านแสนสิริ, นาราสิริ, เศรษฐสิริ, บุราสิริ, ฮาบิเทีย, สราญสิริ, คณาสิริ และ อณาสิริ
•ทาวน์โฮม ภายใต้ชื่อแบรนด์ Tiger Lane, DEMI, ทาวน์ อเวนิว, อณาสิริ,​ สิริ เพลส, เมททาวน์, 1517 นิมมาน, สิริ สแควร์ และ สิริ อเวนิว
•คอนโดมิเนียม ภายใต้ชื่อแบรนด์ 98Wireless, Khun by yoo Inspired by Starck, The Monument, SHUSH, XT, Via, HAUS, THE LINE, EDGE, FLO by Sansiri, NIA by Sansiri, THE BASE, HAY Hua Hin, dcondo, THE MUVE, VAY, condo me, La Habana และ La Casita
ไมโล (เครื่องดื่ม)

| --- | --- |
ไมโลกระป๋องแบบชงดื่มพร้อมกับตราผลิตภัณฑ์ในปี ค.ศ. 2016
ชนิดสินค้า: ช็อกโกแลตร้อน
เจ้าของปัจจุบัน: เนสท์เล่
ประเทศ: ออสเตรเลีย
เริ่มจำหน่าย: 1934
ตลาด: ทั่วโลก, ส่วนใหญ่ของออสเตรเลีย, นิวซีแลนด์, เอเชีย, แอฟริกาใต้, ไนจีเรีย และ อเมริกาใต้
เว็บไซต์: www.milo.co.th
ไมโล (อังกฤษ: Milo) ผลิตภัณฑ์เครื่องดื่มช็อกโกแลตมอลต์ของบริษัทเนสท์เล่ จำกัด มีเอกลักษณ์ตรงที่มีบรรจุภัณฑ์สีเขียว  ได้รับการพัฒนาสูตรขึ้นโดยทอมัส เมย์น ซึ่งทำการวิจัยคิดค้นสูตรอย่างหนักในโรงงานแห่งหนึ่งในเมืองสมิททาวน์ รัฐนิวเซาท์เวลส์ ประเทศออสเตรเลีย ในปี ค.ศ. 1934 โดยชื่อผลิตภัณฑ์นั้นได้มาจากชื่อของนักกีฬาชาวกรีกโบราณ คือ ไมโลแห่งโครตอน (กรีก: Μίλων, Mílōn) โดยในปี ค.ศ. 2004  บริษัทเนสท์เล่ได้ฉลองการผลิตไมโลออกขายครบรอบ 70 ปี
ในประเทศไทย ไมโลเริ่มเข้ามาจำหน่ายในประเทศในต้นปี ค.ศ. 1958 สำหรับส่วนแบ่งการตลาดของเครื่องดื่มช็อกโกแลตมอลต์หรือช็อกโกแลตร้อนในปี ค.ศ. 2007 ไมโลมีส่วนแบ่งการตลาดอยู่ที่ร้อยละ 20
ดูเพิ่ม

โอวัลติน
แหล่งข้อมูลอื่น

เว็บไซต์ไมโลประเทศไทย เก็บถาวร 2021-02-25 ที่ เวย์แบ็กแมชชีน
เว็บไซต์อย่างเป็นทางการ (อังกฤษ)
การเลือกตั้งนายกองค์การบริหารส่วนจังหวัดสุพรรณบุรี พ.ศ. 2555

การเลือกตั้งนายกองค์บริหารส่วนจังหวัดสุพรรณบุรี พ.ศ. 2555 จัดขึ้นเมื่อวันที่ 17 มีนาคม พ.ศ. 2555 เป็นการเลือกตั้งนายกองค์การบริหารส่วนจังหวัดสุพรรณบุรี
ผลการเลือกตั้ง

| ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.พรรค | ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.พรรค | ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.ผู้สมัคร | ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.คะแนนเสียง | ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.% | ผลการเลือกตั้งนายกองค์การบริหารส่วนจังหวัดสุพรรณบุรี พ> ศ. 2555.± |
| --- | --- | --- | --- | --- | --- |
|  | อิสระ | บุญชู จันทร์สุวรรณ (3) | 247,833 | 70.64 | – |
|  | อิสระ | พลตำรวจตรี สมศักดิ์ รักซ้อน (1) | 94,720 | 27.00 | – |
|  | อิสระ | อิสระ บุญญาอรุณเนตร (2) | 8,291 | 2.36 | – |
| ผลรวม | ผลรวม | ผลรวม | 350,844 | 100.00 | — |

| บัตรดี | บัตรดี | บัตรดี | 350,844 | 94.51 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 9,096 | 2.45 | – |
| บัตรเสีย | บัตรเสีย | บัตรเสีย | 11,285 | 3.04 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 371,225 | 57.91 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 641,014 | 100.00 | — |
กรับ

กรับ เป็นเครื่องดนตรีไทยชนิดหนึ่ง ซึ่งกรับนั้นมีอยู่ 3 ชนิดด้วยกัน คือ กรับคู่ กรับพวง และกรับเสภา
ประวัติ

วัฒนธรรมการตีกรับเดิมเป็นวัฒนธรรมของอินเดีย พบการตีกรับคู่ของพราหมณ์สำหรับประโคมเพื่อสักการะเทพเจ้าศาสนาพราหมณ์ฮินดู การละเล่นของอินเดียที่ใช้เครื่องตีกระทบไม้ที่มีชื่อว่า Khartal หรือ Kartal เป็นเครื่องตีกระทบโบราณของอินเดียลักษณะคล้ายกรับคู่พบมากที่รัฐราชสถาน รวมถึงในมหากาพย์เรื่อง มหาภารตะ และรามายณะ กล่าวถึงเครื่องดนตรี Khartal เป็นเครื่องดนตรีประจำกายของฤๅษีนารทมุนี (Narad Muni)
ในดินแดนสุวรรณภูมิปรากฏหลักฐานเก่าแก่ที่สุดที่เกี่ยวข้องกับการตีกรับตั้งแต่สมัยทวารวดี คือ ประติมากรรมปูนปั้นประดับสถาปัตยกรรม ภาพสตรีสูงศักดิ์บรรเลงดนตรี 5 คน พบที่โบราณสถานเมืองคูบัว อำเภอเมือง จังหวัดราชบุรี อายุราวพุทธศตวรรษที่ 13-14 ภาพสตรีคนแรก (นับจากซ้ายไปขวา) สันนิษฐานว่าน่าจะตีกรับคู่ หลักฐานนี้แสดงให้เห็นถึงความเจริญรุ่งเรืองทางด้านอารยธรรมดนตรีสมัยทวารวดีซึ่งรับขนมธรรมเนียมแบบแผนการดนตรีมาจากอินเดียพร้อมกับศาสนาและการค้า โดยเฉพาะวัฒนธรรมการตีกรับซึ่งกรับคู่เป็นกรับที่แพร่หลายในพื้นที่ภาคกลางของประเทศไทย
สมัยเมืองพระนครพบหลักฐานภาพแกะสลักนูนต่ำเกี่ยวกับการตีกรับบนภาพสลักริ้วกระบวนเสด็จพระราชดำเนินทางสถลมารคของพระเจ้าสุริยวรมันที่ 2
ที่ผนังระเบียงคดปราสาทนครวัด อายุราวพุทธศตวรรษที่ 17 ภาพแกะสลักดังกล่าวแสดงถึงกรับซึ่งเป็นหนึ่งในเครื่องดนตรีสำหรับประโคมเพื่อสักการะเทพเจ้าในศาสนาพราหมณ์ฮินดู และการขับไม้ปรากฏบนภาพสลักบนผนังระเบียงคดปราสาทบายนในสมัยพระเจ้าชัยวรมันที่ 7 อายุราวพุทธศตวรรษที่ 18
สมัยสุโขทัยพบหลักฐานการตีกรับในจารึกพ่อขุนรามคำแหง หลักที่ 1 ด้านที่ 2 เกี่ยวกับวงขับไม้ และไตรภูมิพระร่วง พระราชนิพนธ์ของพระมหาธรรมราชาที่ 1 (ลิไทย) ซึ่งรับวัฒนธรรมการเล่นกรับขับไม้ที่มีอยู่แต่เดิมในดินแดนแห่งนี้ตั้งแต่สมัยทวารวดี ในไตรภูมิพระร่วงมีการจารข้อความพรรณาเกี่ยวกับการดนตรีไว้เป็นจำนวนมาก ไตรภูมิพระร่วง บทที่ 5 แดนมนุษย์ เรื่อง จักรรัตนะ ความว่า:-
บางคนตีกลอง ตีพาทย์ ตีฆ้อง ตีกรับ บางพวกดีดพิณ สีซอ ตีฉิ่ง จับระบาราเต้น เสียงสรรพดนตรี ดังครื้นเครง กึกก้องดังแผ่นดินจะถล่มทลาย
สมัยอยุธยาพบหลักฐานการตีกรับอย่างชัดเจนทั้งในกฎมนเทียรบาลในรัชสมัยสมเด็จพระบรมไตรโลกนาถว่า:- "หกทุ่มเบิกเสภาดนตรี เจ็ดทุ่มเบิกนิยาย" ซึ่งคำว่า เสภา หมายถึง บุคคลที่ขับร้องขับกล่อมเป็นทำนองโดยใช้กรับเป็นเครื่องประกอบจังหวะ รวมทั้งจดหมายเหตุ และวรรณกรรมต่าง ๆ เช่น จดหมายเหตุลาลูแบร์ บันทึกไว้ว่า:-
ดนตรีสยามนั้น บางทีมีเสียงไม้สั้นสองอันขยับเป็นจังหวะ ชาวสยามเรียกว่า "กรับ" เอากรับสองอันเคาะกัน คนที่ร้องกับคนที่ขยับกรับเป็นคนคนเดียวกัน
ในบทละครเรื่อง รามเกียรติ์ พระราชนิพนธ์ของพระบาทสมเด็จพระพุทธยอดฟ้าจุฬาโลกมหาราชได้ปรากฏเครื่องดนตรีประเภทกรับในสมุดไทยเล่มที่ 5 ว่า:- "นางฟ้าอุ้มจูงเทวบุตร อุตลุดไปทั้งสรวงสวรรค์ อันฉิ่งกรับทับโทนทั้งนั้น สารพันแตกสิ้นไม่สมประดี ฯ" ในบทละครนอกเรื่อง สังข์ทอง ซึ่งพระบาทสมเด็จพระจอมเกล้าเจ้าอยู่หัวทรงพระราชนิพนธ์บทเสภา เรื่อง เจ้าเงาะขับ ปรากฏความว่า:- "เคยนอนเตียงเสียงประโคมด้วยแตรสังข์ มาตกไร้ได้ฟังแต่เสียงกรับ"
ส่วนการตีกรับพวงสันนิษฐานว่าเริ่มเกิดขึ้นสมัยอยุธยาตอนกลางถึงตอนปลาย ปรากฏหลักฐานบนภาพจิตรกรรมฝาผนัง ณ พระที่นั่งพุทไธสวรรย์ พระราชวังบวรสถานมงคล ในรัชสมัยของพระบาทสมเด็จพระพุทธยอดฟ้าจุฬาโลกมหาราช เป็นภาพจิตรกรรมสตรีในราชสำนักบรรเลงดนตรี ประกอบด้วย ซอสามสาย พิณ ขลุ่ย กรับ ทับ รำมะนา และฉี่ง ซึ่งเป็นรูปแบบศิลปกรรมสมัยอยุธยาที่ถูกถ่ายทอดมาจนถึงสมัยรัตนโกสินทร์
ประเภทของกรับ > กรับเสภา

ฤๅษีนารทมุนีถือเครื่องตีกระทบ Khartal ที่พระกรข้างซ้าย
กรับคู่
กรับพวง
กรับเสภา
เครื่องโต๊ะ

เครื่องโต๊ะ ในงานกฐินพระราชทาน วัดโสมนัสวิหาร เมื่อวันเสาร์ที่ 21 พฤศจิกายน พุทธศักราช 2558
เครื่องโต๊ะ หรือ กิมตึ๋ง เป็นการตั้งโต๊ะเครื่องบูชาอย่างไทย ที่ตั้งแต่งด้วยเครื่องกระเบื้องจีน โดยมีลักษณะมาจากโต๊ะที่แต่งบูชาแบบจีน แต่กำหนดรูปลักษณ์ใหม่ตามความนิยมอย่างไทย
ประวัติ

เครื่องโต๊ะ เป็นเครื่องบูชาของไทยที่เอามาจากจีน น่าจะเข้ามาในไทยเมื่อ พ.ศ. 2361 สมัยพระบาทสมเด็จพระพุทธเลิศหล้านภาลัยเมื่อกำลังสร้างสวนขวาในพระบรมมหาราชวังราชทูตไทยกลับมาจากจีนได้เห็นการตกแต่งวังและบ้านด้วยเครื่องลายคราม จึงนำมาเป็นแบบแผนในการตกแต่งพระตำหนักในสวนขวา สันนิษฐานว่า การตกแต่งนั้นเหมือนกับภาพจิตรกรรมฝาผนังในพระอุโบสถวัดราชโอรสกับวัดกัลยาณมิตร ตั้งแต่นั้นตามบ้านของขุนนางและเจ้านายเริ่มมีการตกแต่งด้วยเครื่องบูชาอย่างจีน และเริ่มมีการตั้งโต๊ะประกวดกันเมื่อมีการจัดเครื่องโต๊ะไปฉลองพระอารามที่ได้ปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ต่อมาการตั้งโต๊ะได้รับความนิยมมากในสมัยพระบาทสมเด็จพระจอมเกล้าเจ้าอยู่หัว เล่ากันว่าการไปรวมกันตั้งโต๊ะในยุคนี้ตั้งที่ไหนก็ไม่สนุกเท่าที่บ้านของสมเด็จเจ้าพระยาบรมมหาศรีสุริยวงศ์ (ช่วง บุนนาค) ถ้าใครได้เครื่องลายครามเป็นของดีไปตั้งก็เอาแพรแดงผูกทำขวัญ เป็นจุดเริ่มต้นของการให้รางวัลเครื่องโต๊ะในเวลาต่อมา เมื่อการเล่นเครื่องโต๊ะได้รับความนิยมมาก พระยาโชฎึกราชเศรษฐี (พุก) จึงทูลขอพระเจ้าบรมวงศ์เธอ พระองค์เจ้าชุมสาย กรมขุนราชสีหวิกรม ให้ทำแบบอย่างเครื่องโต๊ะ สั่งไปทำที่เมืองจีนแล้วเอามาขายในเมืองไทย เป็นเครื่องโต๊ะสำเร็จรูป ยี่ห้อกิมตึ๋งฮกกี่ (金堂福記) เรียกว่า โต๊ะกิมตึ๋ง ชุดละ 240 บาท ตั้งแต่นั้นการตั้งเครื่องโต๊ะก็ซาลง เพราะคนเล่นรังเกียจว่าเป็นของหาง่าย ไม่ต้องใช้ความพยายามในการหาเครื่องลายครามให้เข้าชุดลายกัน แต่ได้กลับมานิยมอีกครั้งในพ.ศ. 2430 เพราะพระบาทสมเด็จพระจุลจอมเกล้าเจ้าอยู่หัวทรงรวบรวมเครื่องถ้วยชามลายผักกาดของสมัยรัชกาลที่ 2 เข้าจัดเป็นโต๊ะเดียวกัน แล้วตั้งเครื่องโต๊ะลายมังกร 5 เล็บอีกโต๊ะ ตั้งโต๊ะครั้งแรกที่งานฉลองหอพระสมุดวชิรญาณตั้งแต่นั้นมาขุนนางและเจ้านายก็เริ่มนิยมเล่นเครื่องโต๊ะใหม่อีกรอบ กล่าวกันว่างานพระเมรุพระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา เป็นงานประกวดตั้งเครื่องโต๊ะใหญ่ที่สุด